તમે આટલાબધા લોકો માટે સમય કઈ રીતે ફાળવો છો? એકલા હાથે પહોંચાય છે? તેઓ કહે છે, ‘આમ તો ક્લાસિસનો ચોક્કસ સમય હોય છે, પરંતુ ઘણી વાર હું લોકોના ઘરે જઈને પણ શીખવાડું છું. નોકરી કરતી સ્ત્રીઓ ચોક્કસ સમયે આવી ન શકે અને તેમને શીખવું હોય તો હું ચાર-પાંચ સ્ત્રીઓના ગ્રુપને તેમના ઘરે જઈ શીખવાડું. હું જ્યારે બહાર શીખવાડવા જાઉં ત્યારે મારી પુત્રવધૂ પ્રીતિ બધુંïય સંભાળી લે. પ્રીતિને પણ બહુ શોખ અને તે પણ હવે તો ટ્રેઇન થઈ ગઈ છે. મને તેનો બહુ સાથ મળે.’